Need for Speed: The Run

Need for Speed: The Run – 2011 m. lenktynių žanro kompiuterinis žaidimas, studijos „EA Black Box“ sukurtas PlayStation 3, Windows, Xbox 360 versijoms, o „Firebrand Games“ sukurtas 3DS ir Wii versijoms. Žaidimą išleido „Electronic Arts“. Buvo planuojama išleisti ir iOS versiją, tačiau buvo atšaukta.

Žaidime veiksmas vyksta per visą JAV, nuo San Fransisko iki Niujorko, automobiliu važiuojama iš vieno taško į kitą."Need for Speed: The Run – first trailer, details". VG247. (2010-04-29) Kelionės metu tenka lenktyniauti su daugybe kitų lenktynininkų, siekiančių laimėti pagrindinį prizą. Žaidime netrūksta ekstremalių situacijų, nuolatos susiduriama su klimato pokyčiais, bandoma išvengti akistatos su teisėsauga, kuri lydi beveik kiekviename žingsnyje. Bus ir etapas, kai reikės sprukti nuo kelyje pasirodžiusių ginkluotų nusikaltėlių. Kelyje niekada nebus nuobodu, nes žaidėjas pastoviai gauna laiko iššūkių, taip pat galima nuo kelio nustumti varžovus, o atšiauriame klimate teks atsargiau naudoti stabdžius. Kitaip nei ankstesnėse dalyse, nelieka atviro pasaulio, o automobilių pasirinkimas dažniausiai prieinamas per degalines, kurių kelyje yra apstu."Need for Speed: The Run – game preview". Guardian. (211-07-07)

„The Run“ kūrėjų buvo plačiai reklamuojamas, tačiau ne visai palankiai vertinamas kritikų. Anot jų, kai kuriose vietose nepakankamai gerai sukurtas ir banalus siužetas, žaidimas baigiasi pernelyg greitai, taip pat itin trūksta nustatymų automobiliams."Need for Speed: The Run Review". IGN.

2021 m. gegužės 31 d. kompanija „Electronic Arts“ pranešė išimanti žaidimą iš prekybos internetu.Max_Joker (2021-05-31). "Sun is setting on some older NFS titles - it's not you, it's us". r/needforspeed.

 Nuorodos 

 Oficialus puslapis

 Išnašos 

Kategorija:2011 kompiuteriniai žaidimai
Kategorija:Need for Speed